שלל (מחזה)

שלל (באנגלית: Loot) הוא מחזה בשתי מערכות מאת המחזאי האנגלי ג'ו אורטון. ההצגה היא פארסה אפלה הלועגת לכנסייה הרומית-הקתולית, עמדות חברתיות כלפי המוות ויושרה של המשטרה.<ref>Banham (1998, 827).</ref>

שלל הייתה הפקתו השלישית המשמעותית של אורטון, שקדמו לה Entertaining Mr Sloane ו-The Good and Faithful Servant. אורטון, המותח את הגבולות של המוסכמות הפופולריות הקיימות של הפארסה המודרנית, יוצר עולם קדחתני ובוחן עמדות ותפיסות חברתיות של אנגליה באמצע המאה העשרים. המחזה זכה במספר פרסים במהלך תקופת הרצתו המקורית בלונדון בשנות ה-60, וזכה מאז למספר חידושים והעלאות מחדש.

==תקציר העלילה==
המחזה מתאר את סיפורם של שני גנבים צעירים, האל ודניס. השניים שודדים יחד את הבנק הסמוך לבית הלוויות שבו עובד דניס. לאחר מכן, הם חוזרים לביתו של האל על מנת להסתיר את הכסף. אמו של האל בדיוק נפטרה, והם מסתירים את הכסף בארון הקבורה שלה, שעדיין נמצא בבית עם גופתה בתוכו. אל המקום מגיע מפקח המשטרה טרוסקוט, והעלילה הופכת להיות ביזארית יותר ויותר. המחזה מציג בצורה סאטירית טקסי אבל, הן דתיים והן חילוניים, וכן את צביעותם של בני האדם. המשטרה, המיוצגת במחזה על ידי דמותו של המפקח טרוסקוט, מתוארת כגוף מושחת.

==הפקות==
===הפקות ראשונות באנגליה===
באוקטובר 1964 סיים אורטון לכתוב טיוטה ראשונית של המחזה, אשר הוצג בהצגת בכורה ב-1 בפברואר 1965 בקיימברידג'. בהפקה זו, אשר בוימה על ידי פיטר ווד, כיכבו ג'רלדין מקיואן, קנת ויליאמס, דאנקן מקרה ואיאן מקשיין. הביקורות להפקה הראשונה היו שונות ומגוונות. צופים רבים בקהל זעמו, כפי שהתכוון אורטון, אך בסופו של יום הביקורות השליליות הרבות השפיעו גם על מכירות הכרטיסים. מבקר הלונדון איבנינג ניוז כינה את ההצגה "אחד הדברים המהפכנים ביותר שראיתי אי פעם".<ref></ref> ההפקה הראשונה הסתיימה ב-20 במרץ 1965 בווימבלדון, כאשר המחזה נחשב לכישלון, בשל שיכתובים רבים של הטקסט, בימוי לא אחיד, תפאורה מסוגננת אך לא סימפתית, ולדעת רבים - ליהוקו של ויליאמס.

בשנה שלאחר מכן, המחזה הועלה שוב, בהפקה חדשה, שרצה בהצלחה. תחילה, ההפקה רצה ב-Cochrane Theatre שבהוברן, החל מה-27 בספטמבר 1966. בהפקה זו כיכבו ג'רי דוגן בתפקיד מקלייב, שילה בלנטין בתפקיד פיי, קנת קרנהאם בתפקיד האל, סיימון וורד בתפקיד דניס ומייקל בייטס בתפקיד המפקח טרוסקוט.<ref name=orton>Orton (1976, 194).</ref> את הפקה זו ביים צ'ארלס מארוביץ'. ההפקה הועברה ל-Criterion Theatre שבווסט אנד בנובמבר 1966.

===הפקת ברודוויי המקורית===
המחזה הוצג לראשונה בברודוויי ב-Biltmore Theatre.<ref name=ibdb1>See [http://www.ibdb.com/production.php?id=3150 the IBDB entry for this production].</ref> ערב הבכורה היה ה-18 במרץ 1968.<ref name=ibdb1/> קנת קרנהאם, אשר גילם את דמותו של האל בהפקת לונדון של 1966, שב לגלם את אותו הדמות גם בניו יורק. יחד איתו הופיעו ג'יימס האנטר בתפקיד דניס, ליאם רדמונד בתפקיד מקליווי, קרול שלי בתפקיד פיי, ג'ורג' רוז בתפקיד טרוסקוט, ונורמן בארס בתפקיד מדוז.<ref name=ibdb1/> את הפקה זו ביים דרק גולדבי.<ref name=ibdb1/> המחזה תואר בספרו של ויליאם גולדמן "".

===הפקות מאוחרות יותר===
אלברט פיני ביים הפקה של מחזה זה שהועלתה בתיאטרון רויאל קורט הלונדוני במסגרת פסטיבל תיאטרון של מחזות מאת ג'ו אורטון.<ref name=orton/> הפקה זו עלתה ב-3 ביוני 1975.<ref name=orton/> בהפקה זו השתתפו ארתור או'סאליבן (מקליווי), ג'יל בנט (פיי), דייוויד טרוטון (האל), ג'יימס אוברי (דניס), פיליפ סטון (טרוסקוט) ומייקל או'הגן (מדוז).<ref name=orton/>

הפקה של המחזה הועלתה ב-Lyric Theatre שבלונדון בשנת 1984, במהלכה מת השחקן לאונרד רוזיטר, בעודו ממתין לעלות לבמה בתפקיד הבלש.<ref></ref>

המחזה הועלה ב-Manhattan Theatre Club שבניו יורק בהפקה בבימויו של ג'ון טילינגר.<ref name=iobdb>See [http://www.lortel.org/LLA_archive/index.cfm?search_by=show&id=2073 the IOBDB entry for this production] .</ref> ההפקה עלתה ב-18 בפברואר 1986.<ref name=iobdb/> קווין בייקון גילם את דניס, זליקו איבנק שיחק את האל, זואי ואנאמייקר שיחקה את פיי, צ'ארלס קיטינג גילם את מקליווי, ג'וזף מאהר שיחק את טרוסקוט (שזיכה אותו ב-Drama Desk Award על הופעתו), וניק אולט שיחק את מדוז.<ref name=iobdb/> ב-28 ביוני 1986 הפקה זו עברה אל Music Box Theatre.<ref name=iobdb/> אלק בולדווין, בהופעת הבכורה שלו בברודוויי, החליף את קווין בייקון בתפקיד דניס במהלך ריצת הפקה זו.<ref name=ibdb2>See [http://www.ibdb.com/production.php?id=4405 the IBDB entry for this production].</ref> בשנת 1986 הפקה זו זכתה בפרס Outer Critics Circle Award על ההפקה המחודשת הטובה ביותר ועל הבימוי הטוב ביותר.<ref name=iobdb/>

תיאטרון "Lyric Hammersmith" שבהאמרסמית' ופולהאם העלה הפקה של המחזה בבימויו של פיטר ג'יימס, שעלתה ב-7 במאי 1992.<ref name=prog>From the programme to the production.</ref> פטריק אוקונל גילם את מקליווי, דרבלה מולוי גילמה את פיי, בן וולדן גילם את האל, קולין הארלי גילם את דניס, דייוויד טרוטון (שגילם את האל בהפקת תיאטרון רויאל קורט ב-1975) גילם את טרוסקוט, וריצ'רד הודדר גילם את מדואז.<ref name=prog/>

ביוני 2001 ביים ברהם מוריי את המחזה ב-Royal Exchange שבמנצ'סטר עם דרק גריפיתס בתפקיד טרוסקוט, גבריאל דרייק בתפקיד פיי וקולין פרוקטר בתפקיד מקלובי.

המחזה הועלה מחדש והוצג בין ה-11 בדצמבר 2008 ל-31 בינואר 2009 ב-Tricycle Theatre שבלונדון, בכיכובם של מאט די אנג'לו ודייוויד הייג בתור האל וטרוסקוט, בהתאמה. בהמשך, ההפקה עברה ל-Theatre Royal שבניוקאסל, שם הוצגה בין ה-2 ל-7 בנובמבר 2009.

בשנת 2017 עלתה הפקה בבימויו של מייקל פנטימן ב-Park Theatre שבלונדון הפנימית, לפני שעברה ל-Watermill Theatre שבברקשייר. כריסטופר פולפורד גילם את המפקח טרוסקוט וסינאד מתיוס גילמה את האחות מקמהון. את הגופה המתה שיחקה אנה רודין.<ref>Wiegand, Chris; [https://www.theguardian.com/stage/2017/sep/07/how-to-play-dead-corpses-view-joe-orton-loot-anah-ruddin "How to play dead: the corpse’s view of Joe Orton’s Loot"], The Guardian, 7 September 2017. Retrieved 11 December 2018</ref> ביקורות חיוביות על ההפקה הזו פורסמו באינדפנדנט,<ref>Taylor, Paul; [https://www.independent.co.uk/arts-entertainment/theatre-dance/reviews/loot-park-theatre-review-a7911656.html "Loot, Park Theatre, London, review: Michael Fentiman's stylish and entertaining revival"], The Independent, 28 August 2017. Retrieved 11 December 2018</ref> דיילי טלגרף,<ref></ref> הגרדיאן<ref>Brennen, Clare; [https://www.theguardian.com/stage/2017/sep/03/loot-park-theatre-review "Loot review – the farce is strong with this one"], The Guardian, 3 September 2017. Retrieved 9 December 2018</ref> ודיילי אקספרס.<ref>Norman, Neil; [https://www.express.co.uk/entertainment/theatre/848275/Loot-theatre-review-Joe-Orton "Loot review: A masterclass in physical comedy and timing"], Sunday Express, 1 September 2017. Retrieved 11 December 2018</ref> מייקל בילינגטון (הגרדיאן) העניק להפקה חמישה כוכבים, ושיבח את האופן שבו פנטימן התייחס ל"טקטיקות ההלם" בעבודתו של אורטון וקבע: "התוצאה לא רק מחדדת טקסט שהוא חתרני ממילא, אלא מניבה הפקה מהשורה הראשונה של מייקל פנטימן שמזכיר לנו את הכוונה הרצינית העומדת מאחורי הליצנות של אורטון".<ref> Billington, Michael; [https://www.theguardian.com/stage/2017/aug/24/loot-review-joe-orton-park-theatre-london " Loot review – Joe Orton's savage farce now even funnier and filthier"], The Guardian, 24 August 2017. Retrieved 11 December 2018</ref>

==עיבוד קולנועי==
המחזה עובד לסרט קולנוע באותו השם, שיצא בשנת 1970, בבימויו של סילביו נאריזאנו ובכיכובם של ריצ'רד אטנבורו, לי רמיק, הוול בנט והקומיקאי דיק אמרי.

==ראו גם==

==קישורים חיצוניים==
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:יצירות משנת 1964
קטגוריה:מחזות להט"ב
קטגוריה:קומדיות